6. ข้อพิพาททางกฎหมาย

ข้อพิพาททางกฎหมาย ซึ่งบริษัทฯ เป็นคู่ความ หรือคู่กรณี โดยที่คดี หรือข้อพิพาทยังไม่สิ้นสุด
โดยเฉพาะคดีที่อาจมีผลกระทบต่อสินทรัพย์ของบริษัทฯ ที่มีจำนวนสูงกว่าร้อยละ 5
ของส่วนของผู้ถือหุ้น ณ วันที่ 31 ธันวาคม พ.ศ.2553 เท่ากับ 78.47 ล้านบาท มีดังนี้

  1. ศาลล้มละลายกลาง คดีหมายเลขดำที่ ฟ.6083/2548 หมายเลขแดงที่ ฟ.4601/2548

  ระหว่าง บริษัท วัฒนวนา จำกัด ผู้ร้องขอ/ลูกหนี้

  บริษัท เนาวรัตน์พัฒนาการ จำกัด (มหาชน) เจ้าหนี้รายที่ 11

  2. คดีแพ่ง หมายเลขดำที่ 10661/2542 ของศาลแพ่งกรุงเทพใต้

  หมายเลขแดงที่ 11474/2545

วันเริ่มคดี 31 สิงหาคม 2542

ระหว่าง บริษัท เนาวรัตน์พัฒนาการ จำกัด (มหาชน) โจทก์

กับ บริษัท วัฒนวนา จำกัด จำเลย

ข้อหาหรือฐานความผิด : ผิดสัญญา,รับสภาพความผิด และหักกลบลบหนี้

ทุนทรัพย์ : 82,556,630.25 บาท

ความคืบหน้าของคดี 1 : คดีนี้บริษัท เนาวรัตน์พัฒนาการ จำกัด (มหาชน) เจ้าหนี้รายที่ 11
ได้รับชำระหนี้ตามแผนฟื้นฟูกิจการของลูกหนี้ในคดีที่อ้างถึงลำดับที่ 1 แล้วเมื่อวันที่ 17 มีนาคม 2553
และวันที่ 24 มีนาคม 2553 เป็นเงิน 251,604.48 บาท และ 2,264,440.28 บาทตามลำดับ
บริษัทวัฒนวนา จำกัด เข้าสู่กระบวนการฟื้นฟูกิจการ
ทำให้บริษัทต้องหยุดดำเนินคดีต่อไปและรอผลการฟื้นฟูกิจการของลูกหนี้รายนี้ในปี 2553
และต่อมาผู้บริหารแผนของบริษัท วัฒนวนา จำกัด
ได้ยื่นคำร้องต่อศาลล้มละลายกลางขอให้ศาลมีคำสั่งยกเลิกการฟื้นฟูกิจการ เมื่อวันที่ 8 มิถุนายน
2553 ซึ่งศาลได้พิเคราะห์คำร้องของผู้บริหารแผนและรายงานของเจ้าพนักงานพิทักษ์ทรัพย์แล้ว
เห็นว่า การฟื้นฟูกิจการของลูกหนี้ได้ดำเนินการเป็นผลสำเร็จตามแผนแล้ว
จึงมีคำสั่งให้ยกเลิกการฟื้นฟูกิจการของบริษัท วัฒนวนา จำกัด ลูกหนี้

ความคืบหน้าของคดี 2 : และคดีแพ่งที่อ้างถึงลำดับที่ 2 คดีนี้บริษัท เนาวรัตน์พัฒนาการ จำกัด
(มหาชน) โจทก์ ได้

  ยื่นคำร้องขอรับเงินค่าฤชาธรรมเนียมและค่าทนายความที่ศาลชั้นต้นพิพากษาให้จำเลยใช้แทนโจทก์
  ต่อมา
  จำเลยได้ยื่นคำรองขอถอนอุทธรณ์และขอคืนค่าฤชาธรรมเนียมเป็นกรณีพิเศษต่อศาลอุทธรณ์ศาลแพ่งกรุงเทพใต้
  โจทก์จึงได้ยื่นคำร้องคัดค้านการขอคืนค่าฤชา ธรรมเนียม
  เนื่องจากเงินค่าฤชาธรรมเนียมและค่าทนายความเป็นเงินที่จำเลยต้องชำระให้แก่โจทก์ตามคำพิพากษาศาลชั้นต้นในฐานะคู่ความ
  ฝ่ายที่แพ้คดี ปัจจุบันคดีอยู่ระหว่างการนัดสืบพยานทั้ง สองฝ่าย

3.  คดีข้อพิพาท หมายเลขดำที่ 11/2548 ของสถาบันอนุญาโตตุลาการ กระทรวงยุติธรรม

  หมายเลขแดงที่ 19/2551

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

  กับ บริษัท วิจิตรภัณฑ์ก่อสร้าง จำกัด ผู้คัดค้านที่ 1

  บริษัท ประยูรวิศว์การช่าง จำกัด ผู้คัดค้านที่ 2

  บริษัท สี่แสงการโยธา จำกัด ผู้คัดค้านที่ 3

  บริษัท กรุงธนเอนยิเนียร์ จำกัด ผู้คัดค้านที่ 4

  บริษัท เกตเวย์ ดิเวลลอปเมนท์ จำกัด ผู้คัดค้านที่ 5

  ข้อหาหรือฐานความผิด : ผิดสัญญา รับเหมาก่อสร้าง

  ทุนทรัพย์ : 282,154,220.03 บาท

  ความคืบหน้าของคดี : บริษัทได้ยื่นข้อพิพาทต่อ สำนักระงับข้อพิพาท สถาบันอนุญาโตตุลาการ
  กระทรวง

ยุติธรรม โครงการระบบรวบรวมและบำบัดน้ำเสีย เขตควบคุมมลพิษ จังหวัดสมุทรปราการ
หนี้ที่พิพาทมีจำนวนเงินเท่ากับ 282,154,220.03 บาท
คดียังอยู่ระหว่างขั้นตอนการนัดสืบพยานทั้งฝ่ายผู้เรียกร้อง และ ฝ่ายผู้คัดค้าน โดยคาดว่าอาจต้องใช้
ระยะเวลาอีกหลายปี

4. คดีข้อพิพาท หมายเลขดำที่ 102/2552 ของสถาบันอนุญาโตตุลาการ กระทรวงยุติธรรม

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

กับ บริษัท อาคเนย์ประกันภัย จำกัด ผู้คัดค้านที่ 1

บริษัท ทิพยประกันภัย จำกัด (มหาชน) ผู้คัดค้านที่ 2

บริษัท สินทรัพย์ประกันภัย จำกัด ผู้คัดค้านที่ 3

  ข้อหาหรือฐานความผิด : ผิดสัญญา ประกันภัย

  ทุนทรัพย์ : 86,605,721.32 บาท

  วันที่ยื่นคำเสนอข้อพิพาท : 30 ตุลาคม 2552

วันที่เกิดเหตุวินาศภัย : 1 พฤศจิกายน 2550

ความคืบหน้าของคดี : คดีนี้ผู้เรียกร้องได้ยื่นคำเสนอข้อพิพาท เมื่อวันที่ 30 ตุลาคม 2552
โดยขอให้คณะอนุญาโตตุลาการ บังคับให้ผู้คัดค้านทั้งสามร่วมกันชำระหนี้ ให้แก่ผู้เรียกร้อง
โดยคำนวนนับตั้งแต่วันที่ 1 พฤศจิกายน 2550 ซึ่งเป็นวันเกินเหตุวินาศภัย
เนื่องจากการขุดเจาะอุโมงค์ส่งน้ำใต้ดินของการประปานครหลวง พื้นดินเกิดการทรุดตัว
อุปกรณ์หัวเจาะและเครื่องมือต่างๆที่ใช้ในการขุดเจาะอุโมงค์เสียหายจมใต้ดิน
จนถึงวันที่ยื่นคำเสนอข้อพิพาท นี้รวมเป็นเงินต้นพร้อมดอกเบี้ย จำนวน 86,605,721.32 บาท
ปัจจุบันคดีพิพาทอยู่ระหว่างการเจรจาตกลงของคู่พิพาททั้ง สองฝ่ายยังไม่มีข้อยุติในขณะนี้

5. คดีข้อพิพาท หมายเลขดำที่ 5/2553 ของสำนักงานสภาอนุญาโตตุลาการ
สภาหอการค้าแห่งประเทศไทย

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

กับ การประปานครหลวง ผู้ถูกเรียกร้อง

ข้อหาหรือฐานความผิด : ผิดสัญญาจ้างทำของ เรียกค่าเสียหาย

ทุนทรัพย์ : 145,274,300.25 บาท

ความคืบหน้าของคดี : คดีนี้ผู้เรียกร้องได้ยื่นคำเสนอข้อพิพาท เมื่อวันที่ 22 มิถุนายน 2553
ต่อสภาหอการค้าแห่งประเทศไทยเพื่อเรียกร้องให้การประปานครหลวง ผู้ถูกเรียกร้อง
ชำระค่าใช้จ่ายเพิ่มเติมตามสัญญาจ้างก่อสร้างอุโมงค์ส่งน้ำและงานที่เกี่ยวข้องในถนนวงแหวนรอบนอกฝั่งตะวันออก
ช่วงแยกทางหลวงหมายเลข 351 ถึงแยกทับช้าง สัญญาเลขที่ G-MC-7D/2 ลงวันที่ 6 มีนาคม
2550 อันเนื่องมาจากการดำเนินงานในดินที่มีลักษณะเปลี่ยนแปลงจากแบบในสัญญา
ซึ่งมิได้เกิดจากความผิดของผู้เรียกร้องเป็นเงินรวมภาษีมูลค่าเพิ่มจำนวนทั้งสิ้น 137,960,503.79
บาทพร้อมดอกเบี้ยในระหว่างผิดนัดในอัตราร้อยละ 7.5 ต่อปีของเงินต้นดังกล่าว นับถัดจากวันที่ 6
ตุลาคม 2552 ซึ่งเป็นวันที่ผู้ถูกเรียกร้องปฏิเสธการชำระเงินจนถึงวันเสนอข้อพิพาท เป็นเวลา 258
วัน เป็นเงินดอกเบี้ย 7,313,796.56 บาท
รวมเป็นจำนวนค่าใช้จ่ายพร้อมดอกเบี้ยจนถึงวันเสนอข้อพิพาทรวมทั้งสิ้น 145,274,300.25 บาท

ผู้ถูกเรียกร้องได้ยื่นคำร้องคัดค้าน เมื่อวันที่ 8 ตุลาคม 2553 ขณะนี้
คดีอยู่ระหว่างการกำหนดวันนัดเพื่อดำเนินการต่อไป

6. คดีฟ้องเรียกชำระหนี้ค่าก่อสร้างอาคาร จาก Meeyahta International Hotel
Limited(“MIHL”) เมื่อวันที่ 10 กรกฎาคม 2550 จำนวน 14,678,685.81
เหรียญสหรัฐอเมริกา รวมทั้งดอกเบี้ยที่ชำระล่าช้าจนกว่าจะได้รับชำระหนี้ ต่อศาล ณ กรุงย่างกุ้ง
คดีอยู่ระหว่างการพิจารณาของศาลชั้นต้นของสาธารณรัฐแห่งสหภาพพม่า

ปัจจุบันศาลชั้นต้นมีคำพิพากษาตัดสินให้บริษัท ได้รับการชำระเงินค่าก่อสร้างทั้งหมด ขั้นตอนต่อไปหาก
MIHL ไม่สามารถจ่ายชำระหนี้ได้ตามคำสั่งศาล
บริษัทสามารถดำเนินการขายทอดตลาดอาคารโรงแรมของ MIHL เพื่อชำระหนี้ให้แก่บริษัท

ลูกหนี้ค้างชำระซึ่งบริษัทได้ยื่นฟ้องตามรายละเอียดข้างต้น ได้มีการตั้งสำรองหนี้สูญไว้เต็มจำนวนแล้ว
ดังนั้น หากบริษัทได้รับชำระหนี้ จะบันทึกเป็นเงินสดรับจากลูกหนี้และจะทำให้ลดยอด ค่าเผื่อหนี้สูญลง